

**ΕΘΝΙΚΗ ΤΡΑΠΕΖΑ**

Αθήνα, 28 Ιουλίου 2022

**Aνασυγκρότηση της Επιτροπής Ελέγχου σε σώμα και**

**ορισμός Προέδρου και Αντιπροέδρου της**

H Εθνική Τράπεζα ενημερώνει, σύμφωνα με το Άρθρο 44 παρ. 4 του Ν. 4449/2017, όπως ισχύει, ότι:

Σε συνέχεια της από 28/07/2022 συνεδρίασης του Διοικητικού Συμβουλίου, κατά την οποία ορίστηκαν τα μέλη της Επιτροπής Ελέγχου σύμφωνα με το άρθρο 44 παρ. 1 περ. γ) του Ν. 4449/2017 και τον Κανονισμό Λειτουργίας της Επιτροπής Ελέγχου, βάσει της σχετικής απόφασης της Τακτικής Γενικής Συνέλευσης της 28/07/2022 και κατόπιν πρότασης της Επιτροπής Εταιρικής Διακυβέρνησης & Υποψηφιοτήτων, η Επιτροπή Ελέγχου, σύμφωνα με το άρθρο 44 παρ. 1 περ. ε) του Ν. 4449/2017 και τον Κανονισμό Λειτουργίας της, συνεδρίασε αυθημερόν και ανασυγκροτήθηκε σε σώμα, ορίζοντας τον Πρόεδρο και τον Αντιπρόεδρό της ως εξής:

* κ. Matthieu Kiss, Πρόεδρος / Ανεξάρτητο Μη Εκτελεστικό Μέλος Δ.Σ.
* κ. Claude Piret, Αντιπρόεδρος / Ανεξάρτητο Μη Εκτελεστικό Μέλος Δ.Σ.
* κ. Αβραάμ Γούναρης, Μέλος Επιτροπής / Ανώτερος Ανεξάρτητος Σύμβουλος
* κ. Jayaprakasa (JP) C.S. Rangaswami, Μέλος Επιτροπής / Ανεξάρτητο Μη Εκτελεστικό Μέλος Δ.Σ.
* κ. Περικλής Δρούγκας, Μέλος Επιτροπής / Εκπρόσωπος του Ταμείου Χρηματοπιστωτικής Σταθερότητας / Μη Εκτελεστικό Μέλος Δ.Σ.

Όπως είχε αποφασιστεί από την Τακτική Γενική Συνέλευση της 30.07.2021, η θητεία των μελών της Επιτροπής θα ακολουθήσει τη θητεία τους ως μελών του Διοικητικού Συμβουλίου, δηλαδή μέχρι την Τακτική Γενική Συνέλευση του έτους 2024.